সুপ্রিম কোর্টে ধাক্কা ইডির, রোজভ্যালিকে যা নির্দেশ দিল কলকাতা হাইকোর্ট

ওয়েবডেস্ক- সুপ্রিম কোর্টে (Supreme Court) ইডি (ED) ধাক্কা খাওয়ার পরের দিনই রোজভ্যালির (Rose valley) বাজেয়াপ্ত প্রায় ৩০ হাজার কোটির সম্পত্তি নয়ছয় নিয়ে SFIO কে তদন্ত শুরুর নির্দেশ দিল কলকাতা হাইকোর্ট (kolkata High Court)। বিচারপতি ভরদ্বাজের ডিভিশন বেঞ্চের নির্দেশ, আগামী এক মাসের মধ্যে প্রাথমিক তদন্ত রিপোর্ট জমা দিতে হবে আদালতে। সেই রির্পোটে অনিয়ম কিছু ইঙ্গিত পেলে SFIO ফরেনসিক অডিট শুরু করবে। এই কাজের জন্য বিধি অনুযায়ী কেন্দ্রীয় কর্পোরেট অ্যাফেয়ার্স মন্ত্রককে SFIO দ্রুত অনুমোদন দিতে হবে।

১২ ফেব্রুয়ারি রিপোর্ট দিতে হবে SFIO কে আদালতে। গত ২৫ সেপ্টেম্বর থেকে রোজভ্যালির আমানতকারীদের টাকা ফেরানো অবসরপ্রাপ্ত বিচারপতি দিলীপ শেঠ কমিটি বন্ধ করে দেওয়ায় এদিনও হতাশা প্রকাশ করে ডিভিশন বেঞ্চ।

আরও পড়ুন- পথকুকুর কামড়ালেই মিলবে ক্ষতিপূরণ! বিরাট নির্দেশ সুপ্রিম কোর্টের

আদালত সূত্রে খবর, পর পর সব অর্ডারে লেখা হচ্ছে, আমানতকারীদের টাকা ফেরনোর ক্ষেত্রে কোনও বাধা নেই কমিটির। কিন্তু তারপরেও ভুক্তভোগীরা টাকা পাচ্ছেন না। কেনো বন্ধ কেউ জানে না।

প্রসঙ্গত, রোজভ্যালির সম্পত্তি আর্থিক নয়ছয় অভিযোগে হাইকোর্টের ফরেনসিক অডিট নির্দেশ আটকাতে সুপ্রিম কোর্টে ইডির দায়ের করা মামলা সোমবার খারিজ করে শীর্ষ আদালত। তারপরেই এদিন হাইকোর্ট যাবতীয় গাইড লাইন দিয়ে তদন্ত শুরুর নির্দেশ দেয় SFIO কে।